b'\n_START_ARTICLE_\nFeminizem\n_START_PARAGRAPH_\nFemin\xc3\xadzem je raznolika zbirka socialnih teorij, politi\xc4\x8dnih gibanj in moralnih filozofij, prete\xc5\xbeno motiviranih z izku\xc5\xa1njami \xc5\xbeensk, posebej v socialnem, politi\xc4\x8dnem in ekonomskem kontekstu. Kot socialno gibanje se feminizem v prvi vrsti osredoto\xc4\x8da na zmanj\xc5\xa1anje in izni\xc4\x8denje neenakosti med spoloma in promoviranje pravic, interesov in zadev \xc5\xbeensk v dru\xc5\xbebi._NEWLINE_Feminizem zgodovinsko izhaja javne udele\xc5\xbebe \xc5\xbeensk v politiki in druge vrste javnosti. Zgodovinsko se pri\xc4\x8dne feminizem s salonskimi dejavnostmi. Salon kot socializacija premo\xc5\xbenih tako s tedanjo kulturo kot idejnimi vodji, je praviloma vodila \xc5\xbeenska, vdova ali bogato poro\xc4\x8dena \xc5\xbeenska, ki je vlo\xc5\xbeila denar v dejavnosti, ki so bile v ob\xc4\x8do zabavo in zanimanje in tako pridobila elitno sredino in tako gostila zanimive ljudi. Sama pogostitev je bila v celoti odgovornost gostitelja, prav tako vabila in animacija, gostiteljica pa se je ve\xc4\x8dinoma pre\xc5\xbeivljala s poslovnimi investicijami in \xc5\xa1pekulacijami, narava teh informacij pa je pri\xc5\xa1la z gostov. Saloni niso bili vedno stalni, so pa bili pomemben del mestnega utripa. Ob nastopu prve in druge svetovne vojne je pomen salonov zamrl, a \xc5\xbeensko razumni\xc5\xa1tvo, prej usmerjeno v elitnih krogih v odprt dru\xc5\xbebeni dialog, se je aktiviralo v kulturni boj za \xc5\xbeensko volilno pravico. _NEWLINE_V akademskih okvirih se nekateri feministi in feministke ukvarjajo z dokumentiranjem neenakosti med spoloma in spremembami v dru\xc5\xbebenem polo\xc5\xbeaju ter zastopanosti \xc5\xbeensk. Spet drugi izhajajo iz izhodi\xc5\xa1\xc4\x8da, da je spol dru\xc5\xbebeni konstrukt, ter na podlagi tega konstrukta raziskujejo alternativne modele za preu\xc4\x8devanje dru\xc5\xbebenih odnosov._NEWLINE_Nekateri feministi\xc4\x8dni raziskovalci in raziskovalke izpostavljajo, da bi morale biti ustaljene hierarhije v poslovnem in politi\xc4\x8dnem svetu ter na sploh v vseh organizacijah nadome\xc5\xa1\xc4\x8dene z decentralizirano ultra-demokracijo. Nekateri trdijo, da je obstoj osrednjega vodje v katerikoli organizaciji izpeljan iz paternalisti\xc4\x8dne strukture dru\xc5\xbeine, ki jo je zategadelj treba reformirati in zamenjati. Za te raziskovalce in raziskovalke je tematika feminizma \xc5\xa1ir\xc5\xa1a in ni strogo vezana na zadeve, povezane s spolno determiniranostjo (glej tudi anarho-feminizem in post-strukturalizem)._NEWLINE_Dru\xc5\xbebeni konstrukti na podro\xc4\x8dju spolnih identitet so postali \xc5\xa1e posebej pomembni v \xc4\x8dasu ko je medicina in druge vrste terapija in zdravljenje presegla mnoge prej naravno postavljene meje dojemanja sveta. Tudi filozofija je vidno pri\xc4\x8dela presegati naravnopravne teorije pravi\xc4\x8dnosti, dojemanje sveta je tako postalo vidno bolj subjektivno. Spolna identiteta je prav tako del te diskusije, ki se mo\xc4\x8dno naslanja na \xc4\x8dlovekove pravice in osebnostne pravice posameznika v pravni dru\xc5\xbebi. Feminizem se zaradi svojega nastanka naslanja v veliki meri na posameznikovo pravico do samoaktualizacije. _NEWLINE_Feministi\xc4\x8dni politi\xc4\x8dni aktivizem se navadno osredoto\xc4\x8da na zadeve, kot so na\xc4\x8drtovanje dru\xc5\xbeine ( splav), nasilje nad \xc5\xbeensko in nasploh nasilje v dru\xc5\xbeini, porodni\xc5\xa1ki dopust, spolna diskriminacija, spolno nadlegovanje in spolno nasilje. Teme, ki jih obravnava feminizem, vklju\xc4\x8dujejo patriarhat, stereotipe ipd._NEWLINE_V 60-ih in 70-ih letih 20. stoletja se je feminizem v teoriji in praksi osredoto\xc4\x8dal predvsem na belke srednjega sloja z Zahoda, a se je obenem skliceval na zastopanost vseh ras in slojev. V novej\xc5\xa1em obdobju \xc5\xa1tevilni feministi\xc4\x8dni teoretiki in teoretikinje postavljajo pod vpra\xc5\xa1aj predpostavko, da prototipna \xc2\xbb\xc5\xbeenska\xc2\xab\xc2\xa0predstavlja homogeno skupino posameznikov z enakimi interesi. S pojavom feministi\xc4\x8dnih aktivistov in aktivistk iz razli\xc4\x8dnih okolij se je za teoretike feminizma pojavila mo\xc5\xbenost, da se poskusijo ugotoviti presek med temami, vezanih na spol, in drugimi sociolo\xc5\xa1kimi kategorijami, kot sta rasa ali sloj. \xc5\xa0tevilni feministi in feministke danes zastopajo stali\xc5\xa1\xc4\x8de, da je feminizem prvinsko gibanje, ki si prizadeva za odpravo mej, vezanih na socialni sloj, raso, kulturo in vero, ki pa je obenem kulturno pogojeno in obravnava teme, relevantne za \xc5\xbeenske v izbrani dru\xc5\xbebi, najsi bo to obrezovanje \xc5\xbeensk v Sudanu ali\xc2\xa0\xc2\xbbstekleni strop\xc2\xab\xc2\xa0v zahodnih dru\xc5\xbebah; obenem pa razpravlja o tem, katere od specifi\xc4\x8dnih tem, kot so posilstvo, incest ali materinstvo so univerzalne in zadevajo vse \xc5\xbeenske._NEWLINE_Feminizem je dele\xc5\xbeen tudi vrsto razli\xc4\x8dnih napadov. Poglavitna te\xc5\xbeava feminizma je obse\xc5\xbenost in nedefiniranost gibanja, ki vsebuje tako boj za varstvo pravic homoseksualcev, vpra\xc5\xa1anje zvestobe, nasilja nad \xc5\xbeenskami in celo vrsto drugih zakonskih problematik, ki so po svoji naravi zelo kompleksne in pomembne teme, ki so pomembno oblikovale zgodnje 20.stoletje in so \xc5\xa1e vedno relevantne. _NEWLINE_Slovenska javnost mo\xc4\x8dno neguje javno razpravo o teh problematikah, letni dogodki kakr\xc5\xa1ni so Mesto \xc5\xbeensk s svojimi publikacijami pa tudi drugi kulturni dogodki osvetljujejo te\xc5\xbeave v javnosti. Od 1980tih let obstaja mno\xc5\xa1tvo \xc5\xbeenskih aktivistk in organizacij, ki so se od 2006 preoblikovale v \xc5\xbdenski lobi in izdale tudi Feministi\xc4\x8dni manifest leta 2014 in so tudi povezane v Evropski \xc5\xbeenski lobi kot dru\xc5\xa1tvo. Na evropskem kot slovenskem podro\xc4\x8dju so postavljena merila, ki omogo\xc4\x8dajo vsaj bolj enakovredno zastopanost tako \xc5\xbeensk kot mo\xc5\xa1kih v predstavni\xc5\xa1ka telesa zakonodaje. Tako imenovane \xc5\xbeenske kvote obvezujejo vlagatelje kandidatnih list, da poi\xc5\xa1\xc4\x8dejo med kandidatkami ve\xc4\x8d \xc5\xbeenskih predstavnikov svoje liste.  _NEWLINE_Feministke so tako spolno dejavne posameznice, zavedne dr\xc5\xbeavljanke in visoko delujo\xc4\x8de posameznice, ki prevzemajo delno dru\xc5\xbebeno vlogo samorefleksije glede te\xc5\xbeav s spolno in dru\xc5\xbebeno identiteto \xc5\xbeensk v njihovem okolju. Tako omogo\xc4\x8dajo dru\xc5\xbebi, dr\xc5\xbeavljanom in posameznikom, da izbirajo najbolj u\xc4\x8dinkovita sredstva pri skrbi za svoje pravice, \xc4\x8dlane dru\xc5\xbeine, otroke in \xc5\xa1ir\xc5\xa1o dru\xc5\xbebo. Gibanje za feminizem je v osnovi boj zoper prevlado mo\xc5\xa1kega spola na oblasti, saj je ta oblast krivi\xc4\x8dna. Definicija pravi\xc4\x8dnosti v odnosu med spoloma, \xc5\xa1e posebej v dru\xc5\xbebeni ureditvi, pa je nestalna, nedefinirana in prav tako dru\xc5\xbebeni konstrukt, ki omogo\xc4\x8da zlorabe in \xc5\xa1kodljive ureditve. Feminizem kot kulturni boj je tako pogosto nepotrebno relativiziran, politi\xc4\x8dno pa izgublja na mo\xc4\x8di ravno na podro\xc4\x8dju pravic samskih \xc5\xbeensk in dru\xc5\xbebenih konstruktov, ki veljajo zanje. _NEWLINE_Na podro\xc4\x8dju feminizma in varstva LGBT pravic na podro\xc4\x8dju Evrope smo pri\xc4\x8da mo\xc4\x8dnim interesnim gibanjem, ki vplivajo na dru\xc5\xbeinsko pravo in tako na samo naravo dru\xc5\xbebe, ki je bila na podro\xc4\x8dju Srednje in Vzhodne Evrope izpostavljena mo\xc4\x8dnim dru\xc5\xbebenim, socialnim in ekonomskim spremembam. \xc5\xa0e vedno onkraj Oprah Winfrey na tako velikem podro\xc4\x8dju nismo bili dele\xc5\xbeni javnega diskurza ob teh ve\xc4\x8djih dru\xc5\xbebenih spremembah na podro\xc4\x8dju pravic \xc5\xbeensk, dru\xc5\xbeinskega prava in dru\xc5\xbeinskega nasilja ter otrokovih pravicah. Dru\xc5\xbebeni aktivizem je klju\xc4\x8den pri obvladovanju te vrste te\xc5\xbeav v dru\xc5\xbebi. Ob porastu razvez zakonskih zvez in katoli\xc5\xa1ki konzervativnosti v zvezi z naravo zakonske zveze gibanje pomembno niha v odmevnosti in prodornosti in je v osnovi protikonzervativno in protikatoli\xc5\xa1ko od osamosvojitve Slovenije dalje v javnem diskurzu. _NEWLINE_Zaradi vseobse\xc5\xbenosti gibanja in naravnega prizadevanja gibanja za demokrati\xc4\x8dnost vladanja je feminizem vstopil v diskurz etike posameznih verskih prepri\xc4\x8danj. Narava feminizma, da vrednoti in relativizira konzervativne vrednote in vrednostne sisteme, kakr\xc5\xa1ni so verski sistemi, pomembno vpliva na razmi\xc5\xa1ljanja o pravicah \xc5\xbeensk v razli\xc4\x8dnih sistemih. Feminizem postaja bolj kot kadarkoli prej predmet globalisti\xc4\x8dnega razmi\xc5\xa1ljanja o etiki do otrok, do mater in do dru\xc5\xbeinskih problematikah v raznovrstnih okoljih. Moraliziranje o teh temah je postalo hudo breme za razpravljalce, a je pomembno zastopano preko organizacij kakr\xc5\xa1ne so Amnesty International, Rde\xc4\x8di kri\xc5\xbe, Karitas, Zveza za prijatelje mladine, Zdru\xc5\xbeenje proti spolnem zlorabljanju.  _NEWLINE_Feminizem je kot prepri\xc4\x8danje pomembno zastopan tudi v okviru dru\xc5\xbeboslovnega izobra\xc5\xbeevanja in je tako marsikje na Zahodu pomembno izhodi\xc5\xa1\xc4\x8de za analiziranje dru\xc5\xbebe v kateri bivamo. Relativizacija feminizma je tako postalo orodje za razveljavitev tak\xc5\xa1nih analiz in tako pomembno izhodi\xc5\xa1\xc4\x8de politi\xc4\x8dnega diskurza, ki pa nima zaledja v univerzitetnem okolju in je tako lahko predmet javnega posmeha.'